SENA รุกเปิดตัว 4 โครงการ 4 ทำเล แบรนด์ “เสนาคิทท์” มูลค่ากว่า 2 พันลบ.
SENA รุกเปิดตัวคอนโดมิเนี่ยม 4 โครงการ 4 โลเคชั่น มูลค่ากว่า 2 พันลบ. แบรนด์ “เสนาคิทท์” หวังตอบโจทย์ลูกค้าที่มีรายได้จำกัด เพื่อให้เข้าถึงและเติมเต็มชีวิตให้สมบูรณ์แบบยิ่งขึ้น
SENA รุกเปิดตัวคอนโดมิเนี่ยม 4 โครงการ 4 โลเคชั่น มูลค่ากว่า 2 พันลบ. แบรนด์ “เสนาคิทท์” หวังตอบโจทย์ลูกค้าที่มีรายได้จำกัด เพื่อให้เข้าถึงและเติมเต็มชีวิตให้สมบูรณ์แบบยิ่งขึ้น
21 ก.พ. 2565

นางสาวเกษรา ธัญลักษณ์ภาคย์ กรรมการผู้จัดการ บริษัท เสนาดีเวลลอปเม้นท์ จำกัด (มหาชน) หรือ SENA กล่าวว่า จากปีที่ผ่านมาแบรนด์ “เสนาคิทท์” เป็นภาพสะท้อนความสำเร็จของเสนามาอย่างต่อเนื่อง กลยุทธ์หนึ่งที่สำคัญของแบรนด์ เสนาคิทท์ คือ ทำเลที่ตั้งใกล้แหล่งงานย่านนิคมอุตสาหกรรม เดินทางสะดวก โฟกัสคนที่มีฐานรายได้ไม่ถึง 20,000 บาท/เดือน คนเหล่านี้เดิมทีอาจจะเช่าหอพัก หรืออพาร์ตเม้นท์เพื่ออยู่อาศัย เพราะช่วยประหยัดค่าเดินทาง ซึ่งคอนซูมเมอร์ เพนพอย์ของลูกค้าที่มีรายได้จำกัดการตัดสินใจซื้อที่อยู่อาศัยในยุคนี้ อาจเป็นเรื่องยากในการก่อจึงจะทำให้ภาระค่าใช้จ่ายต่อเดือนเพิ่มขึ้น
สำหรับแบรนด์ “เสนาคิทท์” เป็นจุดตั้งต้นของการพัฒนาโปรดักส์ เพื่อให้เข้าถึงและเติมเต็มชีวิตของลูกค้าในกลุ่มนี้ให้สมบูรณ์แบบยิ่งขึ้น พยายามหา Pain Point ของลูกค้า พัฒนาทั้งโปรดักส์และบริการให้ตอบโจทย์ลูกค้า แต่อย่างไรก็ตามขึ้นอยู่กับพฤติกรรมของลูกค้าแต่ละโลเคชั่น ดังนั้น จุดตั้งต้นกลายเป็นบิสซิเนสไดเร็คชั่นของเสนาที่วางกลยุทธ์บุกตลาดใกล้แหล่งงานเดินทางสะดวก เพื่อลดภาระค่าใช้จ่ายในการเดินทาง มีเงินส่วนที่เหลือมาผ่อนซื้อที่อยู่อาศัยเป็นของตัวเอง
โดยทางบริษัทประเดิมนำร่องแบรนด์ “เสนาคิทท์” เปิด 4 โครงการ 4 โลเคชั่น รวมมูลค่าโครงการกว่า 2 พันล้านบาท แบ่งเป็นโครงการร่วมทุนเสนา ฮันคิว ฮันชิน จำนวน 2 โครงการ เสนาคิทท์ รังสิต-ติวานนท์ ,เสนาคิทท์ ศรีนครินทร์ – ศรีด่าน และภายใต้การพัฒนาของเสนาดีเวลลอปเม้นท์ จำนวน 2 โครงการ เสนาคิทท์ เอ็มอาร์ที-บางแค (เฟส 2) และ เสนาคิทท์ รังสิต – คลอง 4 มีรายละเอียด ดังนี้
1.เสนาคิทท์ รังสิต-ติวานนท์ โครงการพัฒนาอยู่ติดถนนติวานนท์ เป็นคอนโดมิเนียมโลว์ไรซ์สูง 8 ชั้น บนเนื้อที่ 6 ไร่เศษ จำนวน 3 อาคาร ทั้งหมด 735 ยูนิต มูลค่า 661 ล้านบาท มีแบบห้องให้เลือก 3 แบบ คือ แบบ 1 ห้องนอน 26 ตาราเมตร มี Walk-in Closet ในห้องนอน ส่วนอีกแบบ 1 ห้องนอน 26 ตารางเมตร ราคาเริ่ม 899,000 บาท เน้นห้องครัวกว้างติดระเบียง และแบบ 2 ห้องนอน 38 ตารางเมตร ห้องทุกยูนิตถูกดีไซน์กั้นเป็นสัดส่วนทั้งฟังก์ชันและพื้นที่ส่วนกลางลงตัว
 2.เสนาคิทท์ ศรีนครินทร์ – ศรีด่าน โครงการอยู่ในซอยด่านสำโรง 9 ถนนสุขุมวิท 113 ใกล้รถไฟฟ้าสายสีเหลือง (ลาดพร้าว – สำโรง) สถานีศรีด่าน เพียง 500 เมตร คอนโดมิเนียมโลว์ไรซ์สูง 8 ชั้น บนเนื้อที่ 3 ไร่เศษ จำนวน 3 อาคาร ทั้งหมด 645 ยูนิต มูลค่า 708 ล้านบาท มีแบบห้องให้เลือก 4 แบบ คือ แบบ 1 ห้องนอน 22 ตารางเมตร แบบ 1 ห้องนอน 26 ตารางเมตร แบบ 1 ห้องนอนพลัส 33 ตารางเมตร และแบบ 2 ห้องนอน 43 ตารางเมตร ราคาเริ่ม 999,000 บาท
3.เสนาคิทท์ เอ็มอาร์ที – บางแค (เฟส 2) โครงการอยู่ในซอยถนนเทิดไท ใกล้รถไฟฟ้าสายสีน้ำเงิน สถานีบางแค พัฒนาเป็นคอนโดโลว์ไรซ์สูง 8 ชั้น เนื้อที่ 3 ไร่เศษ พัฒนาเป็นคอนโดมิเนียม สูง 8 ชั้น จำนวน 2 อาคาร รวม 378 ยูนิต มูลค่า 393 ล้านบาท มีแบบห้องให้เลือก 5 แบบ คือ แบบ A 1 ห้องนอน 26 ตารางเมตร แบบ B 1 ห้องนอน 26 ตารางเมตร แบบ C 1 ห้องนอน 28 ตารางเมตร แบบ D 2 ห้องนอน 34.5 ตารางเมตร และแบบ E 2 ห้องนอน 35 ตารางเมตร ราคาเริ่ม 1.05 ล้านบาท
4.เสนาคิทท์ รังสิต – คลอง 4 ติดถนนใหญ่ลำลูกกาคลอง 4 ใกล้ Market Village คอนโดมิเนียม สูง 5 ชั้น จำนวน 8 อาคาร รวม 343 ยูนิต เนื้อที่โครงการ 4 ไร่เศษ มูลค่าโครงการ 315 ล้านบาท คอนโดมิเนียม ที่มาพร้อมฟังก์ชันครบ เริ่ม 26 ตรม. 1 ห้องนอน ราคาเริ่ม 899,000 บาท
ทั้งนี้ 2 โครงการแรก เปิดพรีเซลล์พร้อมกันวันที่ 26-27 ก.พ.นี้ และข้อเสนอพิเศษราคาเริ่มไม่ถึงล้านบาท เสนาคิทท์ เอ็มอาร์ที  บางแค (เฟส 2) Soft opening 5-6 มี.ค. และอีก 1 โครงการ เสนาคิทท์ รังสิต – คลอง 4 เปิดพรีเซลล์ 26- 27 มี.ค.2565